
Здравейте. Искам да попитам следното: Работя във фирма на трудов договор. В момента съм в болничен,който ще продължи поне още месец. Работодателят ми е променил щатното разписание и е включил длъжността ми в новосъздаден отдел. Найменованието на длъжността, функциите и работното ми място се запазват, променя се прекия ми началник и отдела, в който ще съм. Предоставят ми да подпиша допълнително споразумение по чл. 119 от Кодекса на труда, в което се променя само наименованието на отдела. Имам ли право да откажа да подпиша това допълнително споразумение и какви ще са последствията за мен? Поздрави. 


 

Допълнително споразумение смяна на място на работа
==================================================

 

Здравейте, Лара, 


по време на болничен не могат да Ви задължат да подписвате допълнителни писмени споразумения за изменение на трудовия договор. Също така, работодателят не може едностранно да промени трудовото правоотношение в посочения от Вас смисъл. Все пак е притеснително от гледна точка на промените в щатното разписание, при Ваш отказ за подписване на допълнителното споразумение, да не пристъпят към съкращаване на щата.


Поздрави,  

адв. Николина Митова  

тел. 0898 303092


